CELEX: 32021R1986
Language: lt
Date: 2021-11-15 00:00:00
Title: Tarybos reglamentas (ES) 2021/1986 2021 m. lapkričio 15 d. kuriuo iš dalies keičiamas Reglamentas (EB) Nr. 765/2006 dėl Baltarusijai taikomų ribojamųjų priemonių

2021 11 16   
               
               
                  LT
               
               
                  Europos Sąjungos oficialusis leidinys
               
               
                  L 405/3
               
            
         TARYBOS REGLAMENTAS (ES) 2021/1986
         2021 m. lapkričio 15 d.
         kuriuo iš dalies keičiamas Reglamentas (EB) Nr. 765/2006 dėl Baltarusijai taikomų ribojamųjų priemonių
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 215 straipsnį,
         atsižvelgdama į 2012 m. spalio 15 d. Tarybos sprendimą 2012/642/BUSP dėl ribojamųjų priemonių atsižvelgiant į padėtį Baltarusijoje (1),
         atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
         kadangi:
         
                     (1)
                  
                  
                     Tarybos reglamentu (EB) Nr. 765/2006 (2) įgyvendinamas Sprendimas 2012/642/BUSP ir, visų pirma, numatytas lėšų ir ekonominių išteklių įšaldymas ir draudimas jais naudotis asmenims, subjektams ar organizacijoms, atsakingiems už šiurkščius žmogaus teisių pažeidimus ar represijas prieš pilietinę visuomenę ir demokratinę opoziciją, arba tiems, kurių veikla kitais būdais šiurkščiai pažeidžiami demokratijos ar teisinės valstybės principai Baltarusijoje, arba kuriems A. Lukašenkos režimas yra palankus ar kurie jį remia;
                  
               
                     (2)
                  
                  
                     Tarybos reglamentu (ES) 2021/1030 (3), kuriuo buvo iš dalies pakeistas Reglamentas (EB) Nr. 765/2006, nustatytos papildomos tikslinės ekonominės sankcijos, įskaitant draudimą teikti draudimo ir perdraudimo paslaugas Baltarusijos Vyriausybei ir Baltarusijos viešosioms įstaigoms bei agentūroms;
                  
               
                     (3)
                  
                  
                     2021 m. lapkričio 15 d. Taryba priėmė Sprendimą (BUSP) 2021/1989 (4), kuriuo iš dalies keičiamas Sprendimas 2012/642/BUSP ir nustatomos tam tikros draudimo teikti draudimo ir perdraudimo paslaugas Baltarusijos Vyriausybei ir Baltarusijos viešosioms įstaigoms bei agentūroms išimtys, siekiant išvengti nenumatytų pasekmių;
                  
               
                     (4)
                  
                  
                     tam tikros priemonės patenka į Sutarties taikymo sritį, todėl siekiant užtikrinti, kad ekonominės veiklos vykdytojai visose valstybėse narėse jas taikytų vienodai, toms priemonėms įgyvendinti būtina imtis reguliavimo veiksmų Sąjungos lygmeniu;
                  
               
                     (5)
                  
                  
                     todėl Reglamentas (EB) Nr. 765/2006 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 765/2006 1l straipsnis pakeičiamas taip:
            
               
                  „1l straipsnis
                  
                     1.   Draudžiama teikti draudimo ir perdraudimo paslaugas:
                     
                                 i)
                              
                              
                                 Baltarusijos Vyriausybei, jos viešosioms įstaigoms, korporacijoms bei agentūroms ir
                              
                           
                                 ii)
                              
                              
                                 bet kuriam fiziniam ar juridiniam asmeniui, subjektui ar organizacijai, veikiančiam i papunktyje nurodyto juridinio asmens, subjekto ar organizacijos vardu arba jo nurodymu.
                              
                           
                  
                     2.   1 dalyje nustatyti draudimai netaikomi privalomojo ir civilinės atsakomybės draudimo paslaugų teikimui Baltarusijos asmenims, subjektams ar organizacijoms, kai draudžiama rizika yra Sąjungoje, arba draudimo paslaugų teikimui Baltarusijos diplomatinėms ir konsulinėms atstovybėms Sąjungoje.
                  
                  
                     3.   1 dalyje nustatyti draudimai nedaro poveikio sutarčių, sudarytų anksčiau nei 2021 m. birželio 25 d., arba papildomų sutarčių, reikalingų tokioms sutartims vykdyti, vykdymui.“
                  
               
            
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. lapkričio 15 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL L 285, 2012 10 17, p. 1.
         
            (2)  2006 m. gegužės 18 d. Tarybos reglamentas (EB) Nr. 765/2006 dėl Baltarusijai taikomų ribojamųjų priemonių (OL L 134, 2006 5 20, p. 1).
         
            (3)  2021 m. birželio 24 d. Tarybos reglamentas (ES) 2021/1030, kuriuo iš dalies keičiamas Reglamentas (EB) Nr. 765/2006 dėl Baltarusijai taikomų ribojamųjų priemonių (OL L 224 I, 2021 6 24, p. 1).
         
            (4)  2021 m. lapkričio 15 d. Tarybos sprendimas (BUSP) 2021/1989, kuriuo iš dalies keičiamas Sprendimas 2012/642/BUSP dėl ribojamųjų priemonių atsižvelgiant į padėtį Baltarusijoje (žr. šio Oficialiojo leidinio p. 8).